
Budapest Főváros XIV. Kerület Zugló Önkormányzata Képviselő- testülete......./2025. (X.30.) önkormányzati rendelete
az Önkormányzat vagyonáról, a vagyontárgyak feletti tulajdonosi jogok gyakorlásáról szóló 18/2016. (III. 04.) önkormányzati rendelet és a Budapest Főváros XIV. Kerület Zugló Önkormányzat Képviselő-testülete szervezeti és működési szabályzatáról szóló 15/2019. (XI. 7.) önkormányzati rendelet módosításáról
[1] Az rendeletmódosítás biztosítja a bérleménygazdálkodási feladatmegosztás módosításának lehetőségét, ami egy újabb mérföldkő a professzionális, hatékony, és az önkormányzati lakásvagyon hosszú távú védelmét szolgáló gazdálkodási modell kiépítése felé.

[2] Budapest Főváros XIV. kerület Zugló Önkormányzata Képviselő-testülete az Alaptörvény 32. cikk (2) bekezdésében meghatározott eredeti jogalkotói jogkörében, az Alaptörvény 32. cikk (1) bekezdés a), d) és e) pontjában és a Magyarország helyi önkormányzatairól szóló 2011. évi CLXXXIX. törvény 53. § (1) bekezdésben meghatározott feladatkörében eljárva a következőket rendeli el:

1. Az Önkormányzat vagyonáról, a vagyontárgyak feletti tulajdonosi jogok gyakorlásáról szóló 18/2016. (III. 04.) önkormányzati rendelet módosítása

1. § Az Önkormányzat vagyonáról, a vagyontárgyak feletti tulajdonosi jogok gyakorlásáról szóló 18/2016. (III. 04.) önkormányzati rendelet (a továbbiakban: R1.) 37. § (2) és (3) bekezdése helyébe a következő rendelkezések lépnek:

„(2) Az Önkormányzat tulajdonában álló lakások vonatkozásában a hibaelhárítási, gyorsszolgálati, műszaki, bérleményellenőrzési, tulajdonosi képviselet ellátásával, műszaki jellegű vagyonvédelemmel, valamint a lakásgazdálkodással összefüggő egyéb feladatok ellátásáról szintén az Önkormányzat által kijelölt szervezet gondoskodik a lakásrendelet és a vele megkötött szerződés alapján, a szerződésben rögzített ügykörben. 
(3) Ha e rendelet másként nem rendelkezik, a vagyongazdálkodással kapcsolatos tulajdonosi döntések meghozatalához szükséges előterjesztéseket a megfelelő szakmai egyeztetést és ellenőrzést követően – az (1) és (2) bekezdés szerinti feladatmegosztásnak megfelelően – a jegyző útján a Polgármesteri Hivatal, valamint a vele megkötött szerződés alapján a Zuglói Zrt. készíti elő a testületi előterjesztésre vonatkozó szabályok szerint, és gondoskodik azok végrehajtásáról.”
2. § Az R1. a következő 45. §-sal egészül ki:
„45. § E rendeletnek az Önkormányzat vagyonáról, a vagyontárgyak feletti tulajdonosi jogok gyakorlásáról szóló 18/2016. (III.04.) önkormányzati rendelet és a Budapest Főváros XIV. Kerület Zugló Önkormányzat Képviselő-testülete szervezeti és működési szabályzatáról szóló 15/2019. (XI. 7.) önkormányzati rendelet módosításáról szóló Budapest Főváros XIV. Kerület Zugló Önkormányzata Képviselő-testületének .../2025. (……) önkormányzati rendeletével (a továbbiakban: Mód1.) megállapított rendelkezéseit a Mód1. hatálybalépésekor folyamatban levő ügyekben is alkalmazni kell.”
2. Budapest Főváros XIV. Kerület Zugló Önkormányzat Képviselő-testülete szervezeti és működési szabályzatáról szóló 15/2019. (XI. 7.) önkormányzati rendelet módosítása
3. § Budapest Főváros XIV. Kerület Zugló Önkormányzat Képviselő-testülete szervezeti és működési szabályzatáról szóló 15/2019. (XI. 7.) önkormányzati rendelet (a továbbiakban: R2.) a következő 84. §-sal egészül ki:
„84. E rendeletnek az Önkormányzat vagyonáról, a vagyontárgyak feletti tulajdonosi jogok gyakorlásáról szóló 18/2016. (III.04.) önkormányzati rendelet és a Budapest Főváros XIV. Kerület Zugló Önkormányzat Képviselő-testülete szervezeti és működési szabályzatáról szóló 15/2019. (XI. 7.) önkormányzati rendelet módosításáról szóló Budapest Főváros XIV. Kerület Zugló Önkormányzata Képviselő-testületének .../2025. (……) önkormányzati rendeletével (a továbbiakban: Mód1.) megállapított rendelkezéseit a Mód2. hatálybalépésekor folyamatban levő ügyekben is alkalmazni kell.”

4. § Az R2. 10. melléklete helyébe az 1. melléklet lép
3. Záró rendelkezések
5. § Ez a rendelet 2026. január 1-jén lép hatályba.




Rózsa András						dr. Lehoczky Balázs
 polgármester						             jegyző


Kihirdetési záradék:
Ez a rendelet kihirdetésre került 2025. ........................ napján.

dr. Lehoczky Balázs
jegyző















1. melléklet a …/2025. (…….) önkormányzati rendelethez
„10. melléklet a 15/2015. (XI. 7.) önkormányzati rendelethez
A Polgármesteri Hivatal főosztály jogállású szervezeti egységei, amelyek az alábbiak szerinti osztályokra tagozódnak:
1. Polgármesteri Kabinet 
2. Jegyzői Kabinet 
a) Képviselői Koordinációs Osztály 
b) Ügyviteli Osztály 
3. Humánpolitikai Osztály 
4. Gazdasági Főosztály 
a) Pénzügyi Osztály 
b) Költségvetési Osztály 
c) Számviteli Osztály 
5. Üzemeltetési Főosztály 
a) Informatikai Osztály 
b) Gondnoksági Osztály 
6. Igazgatási és Hatósági Főosztály 
a) Általános Hatósági Osztály 
b) Anyakönyvi és Népességnyilvántartási Osztály 
c) Ügyfélszolgálati Osztály 
7. Adó Főosztály 
a) Helyi Adó Osztály 
b) Ellenőrzési és Végrehajtási Osztály 
8. Humánszolgáltatási Főosztály 
a) Szociális Osztály 
b) Intézményfelügyeleti Osztály 
9. Jogi Főosztály – Követeléskezelési Osztály 
10. Főmérnökség 
a) Műszaki és Környezetvédelmi Osztály 
b) Lakáshasznosítási Osztály 
11. Társadalomfejlesztési Főosztály 
a) Pályázati és Támogatáskezelési Osztály 
b) Közösségi és Részvételi Osztály 
12. Főépítészi Iroda 
a) Városrendezési Osztály 
b) Városképvédelmi Osztály”


